《送周象贤赴襄国左史》
明代·沈明臣

送君芳草路，落日且徘徊。
倚相元官楚，襄王故爱才。
地当巫峡尽，天入汉江回。
莫学长沙傅，湘累吊不回。

作者简介：浙江鄞县人，字嘉则。诸生。偕徐渭为胡宗宪幕僚。有诗名，即兴作铙歌十章，援笔立就，为宗宪激赏。后宗宪以严党下狱死，为之讼冤。继往来吴楚闽粤间。卒年七十余。歌诗约七千余首，有《丰对楼诗选》、《荆溪唱和诗》、《吴越游稿》。